stanford-oval/wikipedia huggingface dataset:
Rosa (pyhimys)
Elämä

Pyhä Rosa syntyi 20. huhtikuuta 1586 aatelisperheeseen Perussa ja tunsi vetoa katumusharjoituksiin ja hengelliseen elämään nuoressa iässä. Hänet konfirmoitiin vuonna 1597, jolloin hän otti virallisesti nimekseen Rosan. Pyhimys rukoili ja paastosi salaa, teki salaisia katumustöitä, teki päivittäisiä eukaristisia adoraatioita ja otti eukaristian päivittäin. Hänen äitinsä halusi hänen avioituvan, eikä sallinut hänen tavoitella hengellistä elämää, mutta hillitäkseen kosijoita pyhimys leikkaisi hiuksensa ja rakkuloitti ihonsa. Kamppailu heidän välillään kesti 10 vuotta, jonka aikana pyhimys teki valan pysyä neitseenä pyhä Katariina Sienalainen mallinaan. 20-vuotiaana hän liittyi tertiaaridominikaaneihin ja jatkoi äärimmäistä rukous-, paasto- ja katumuselämää, sekä esimerkiksi poltti kerran kätensä katumustyönä. Kerrotaan, että Jeesus ilmestyi hänelle usein, mutta hänen kerrotaan saaneen myös näkyjä paholaisesta. Rosa kuoli mahdollisesti 30. elokuuta 1617.
Aiheesta muualla

Kuvia tai muita tiedostoja aiheesta Rosa (pyhimys) Wikimedia Commonsissa
Meigs Field

| Merrill C>  Meigs Field Airport |
| --- | --- |
 Meigs Fieldin lentoasema ilmakuvassa vuonna 2002
IATA-koodi:  CGX
ICAO-koodi:  KCGX
Sijainti:  Northerly Island, Chicago, Illinois
Koordinaatit:  41°51′36″N, 087°36′31″W
Valmistumisvuosi:  1948
Suljettu:  2003
Merrill C. Meigs Field Airport (IATA: CGX, ICAO: KCGX) oli lentoasema Chicagossa Yhdysvalloissa. Vuonna 1948 avattu lentoasema sijaitsi keinotekoisella Northerly Island -niemellä. Lentoasemalla oli yksi, noin 1 200 metriä pitkä kiitotie. Vuonna 1955 se oli Yhdysvaltojen vilkkaimmin liikennöity yhden kiitotien lentokenttä.
Meigs Fieldin terminaalirakennus.
Meigs Fieldin ainoa kiitotie muutama päivä tuhotyön jälkeen.
Meigs Field oli tunnettu Chicagon maamerkki. Maailmalla se on tunnettu esimerkiksi vanhempien Microsoft Flight Simulator -versioiden oletuskenttänä.
Kenttä suljettiin vuonna 2003. Jo vuonna 1995 pormestari Richard M. Daley oli vaatinut kentän sulkemista ja muuttamista puistoksi, ja vuonna 2001 saatiin aikaan kompromissi jonka mukaan kentän piti toimia vielä 25 vuoden ajan. 30. maaliskuuta 2003 Daley kuitenkin tuli kentälle keskellä yötä yksityisten työmiesten kanssa ja tuhosi kiitotien puskutraktorien avulla. Syiksi hän väitti rahan ja ajan säästämisen oikeustoimien kanssa, ja syyskuun 11. päivä 2001 olivat myös tuoneet esiin terrorismiuhan. Todellinen syy kentän sulkemiseen oli kuitenkin se, että lentokentän ollessa toiminnassa Chicagon keskustan lähellä lentävien lentokoneiden piti olla jatkuvassa yhteydessä kentän lennonjohtoon.kenen mukaan? Harrastusilmailuryhmät protestoivat sulkemista ankarasti. Koska kenttä suljettiin ilman ennakkovaroitusta ja sulkemisesta ei tehty viranomaisille asianmukaista ilmoitusta, kentälle jäi 16 konetta, jotka kuitenkin lopulta saatiin pois kentältä rullaustietä myöten.
Northerly Island -niemellä on nykyään puisto. Mikäli Chicago olisi valittu vuoden 2016 olympialaisten isäntäkaupungiksi, niemellä olisi voinut olla merkittävä rooli. Suunnitelmissa on helikopterikentän rakentaminen niemelle.
Aiheesta muualla

Kuvia tai muita tiedostoja aiheesta Meigs Field Wikimedia Commonsissa
Ronan (sarjakuvahahmo)

| Ronan, kriiden ylin syyttäjä |
| --- | --- |
 Ronan, kriiden yleinen syyttäjä ilman haarniskaansa
Luoja(t):  Stan Lee & Jack Kirby
Kustantamo:  Marvel
Ensiesiintyminen:  Fantastic Four #65 (1967)
Henkilötiedot
Oikea nimi:  Ronan
Status:  Aktiivinen
Ryhmäsidokset:   Kriiden imperiumi  Tähtijoukot  Phalanx 
Voimat:  Suuret fyysiset voimat ja kestävyys, lentokyky. Kyberneettinen haarniska ja taisteluvasara, jolla muuntaa materiaa tai iskeä voimakkaita energiaiskuja, tähtienvälinen teleportaatio
Ronan, ylin syyttäjä on Marvel-kustantamon sarjakuvissa esiintyvä krii-rotuun kuuluva avaruusolio ja superroisto, jonka ensiesiintyminen tapahtui Fantastic Four -lehden numerossa 65 (1967). Ronanin loivat Stan Lee ja Jack Kirby.
Ronan esiintyi ensimmäistä kertaa Suomessa Ihmesarjan numerossa 22 (1967).
Historia > Alkuperä

Ronan on krii-kansan aristokratiaan kuuluva jäsen. Kriiden ylimystö kykenee jäljittämään sukunsa alkuperän aina rodun kotiplaneetta Halan natiiviheimoihin. Koulutuksensa jälkeen Ronan listautui Kriiden Yleisiin Syyttäjiin. Ronan etenee urallaan erittäin nopeasti ja hänelle satelee ylennyksiä toisensa jälkeen. Lopulta Ronan pysäyttää yksin kriiden alueelle hyökkäävän skrullien laivaston ja kriiden Ylin Tajunta myöntää Ronanille Ylimmän Syyttäjän viran. Viranhaltijan vastuulla on kriiden lakien ja asetusten valvonnan noudattaminen kaikkialla imperiumissa ja avaruuden kolkissa.
Historia > Toiminta maapallolla

Ronanin velvollisuudet saattavat hänet usein konfliktiin monien maapallon supersankarien kanssa. Ensimmäisellä tapaamisellaan maapallon asukkien kanssa Ronan hyökkäsi Ihmenelosia vastaan. Syy tähän oli se, että Ihmeneloset olivat lomaillessaan herättäneet kriiden Vartijan, voimakkaan robottipalvelijan eräässä salaisessa tukikohdassa ja tuhonneet koneen. Ylin tajunta lähetti Ihmenelosille myöhemmin uneen viestin, jossa tämä kehotti supersankareita valmistautumaan tuomioon Vartijan tuhoamisesta. Pian Ronan saapuu maapallolle ja hyökkää Ihmenelosia vastaan. Supersankarit kuitenkin onnistuvat voittamaan Ronanin ja ajamaan tämä pois maapallolta.
Myöhemmin Ronan etsii keinoja palauttaa kriiden imperiumi entiseen loistoonsa ja yrittää jopa saada epäinhimilliset manipuloitua taistelemaan puolestaan. Kaikki hänen suunnitelmansa kuitenkin valuvat hiekkaan skrullien ja kriiden välisessä sodassa, johon myös osa Kostajista ottaa osaa.
Amerikkalaisessa Maximum Security -tarinajatkumossa Ronanille määrätään vanginvartijan virka maapallolla, kun on päätetty, että planeetasta tulee vankila rikollisille avaruusolennoille. Tänä aikana Ronan imee itseensä Egon, elävän planeetan voimat ja nousee miltei jumalaiseksi voimiltaan tekonsa seurauksena. Kvasaari kuitenkin palauttaa Egon voimat ja nujertaa Ronanin.
Historia > Annihilation

Ronan taistelee hullua valloittajaa Annihilusta vastaan amerikkalaisessa Annihilation-minisarjassa. Sarjassa Ronania syytetään petoksesta krii-imperiumia vastaan ja hän matkustaa Godthab Omega -nimiselle planeetalle löytääkseen todistajan puhumaan puolestaan. Planeetalla hän kohtaa universumin kuolettavimman naisen, Gamoran ja joutuu taistelemaan tätä vastaan. Löydettyään tarvitsemansa todisteet Ronan matkustaa takaisin Halalle, kriiden valtaistuinplaneetalle ja tuhoaa krii-imperiumia hallitsevat korruptoituneet liikemiehet yhdessä Superskrullin kanssa. Tämän jälkeen Ronan löytää Ylimmän tajunnan lobotomisoituna ja armollisesti Ronan tappaa krii-kansan puolijumalan. Tällä hetkellä Ronan nousee koko krii-imperiumin hallitsijaksi.
Voimat ja varusteet

Ronan kuuluu kriiden avaruusrotuun, joiden maapallon ihmistä kehittyneemmät lihakset (kiitos kriiden kotiplaneetta Halan korkeamman painovoiman) kykenevät lihaskudosten suuremman tiheyden vuoksi nostamaan huomattavasti enemmän. Keskiverto krii on karkeasti arvioiden noin kaksi kertaa maapallon ihmistä voimakkaampi. Ronanilla, jonka fyysinen lähtötaso on täten jo suurempi, on fyysistä olemusta muokattu edelleen kriiden geneettisellä tietämyksellä. Ronan kykeneekin nostamaan noin 10 tonnia. Hänen erikoisrakennettu taisteluhaarniskansa lisää Ronanin voimia entisestäänkin niin, että tämä kykenee nostamaan noin 60 tonnia.
Ronanin voimakkain ase on kuitenkin hänen vasaransa, joka on hänen Ylimmän syyttäjän valtansa symboli. Ronanin vasara on kaikkein hienostunein ja kehittynein kriiden syyttäjien aseista ja se hyödyntää salaperäistä kosmista voimaa, jota velloo kaikkialla Marvel-universumissa. Vasara hyödyntää voimaa erilaisin tavoin. Ronan kykenee aseensa avulla haihduttamaan, uudelleen järjestelemään ja muokkaamaan materiaa projektoimalla siihen mentaalisesti kontrolloitua Kosmista voimaa. Vasaran avulla Ronan voi myös suorittaa tähtienvälisiä teleportaatioita ja siirtyä hyperavaruuteen.
Ronanin haarniska lisää hänen luonnollista voimaansa ja antaa hänelle korkean kestävyyden haavoja ja muita vaurioita vastaan. Haarniska kykenee myös muuttamaan Ronanin näkymättömäksi ja haarniskaan kuuluvat hanskat kykenevät generoimaan kylmyyttä, joka vaivuttaa tiettyjä eliömuotoja horrokseen.
Voimat ja varusteet > Rajoitukset

Johtuen Ronanin krii-fysiologiasta, hänen pitää nauttia eräänlaista seerumia, joka mahdollistaa hänen hengittämisensä maan ilmakehässä (joka on hengityskelvotonta kriille). Ronan kykenee myös haarniskansa avulla suodattamaan ilman kelvolliseksi fysiologialleen.
Ronan muissa jatkumoissa > Ultimate Ronan

Ultimate Marvel -jatkumossa Ronan debytoi amerikkalaisessa Ultimate Fantastic Four -lehden numerossa 35.
Ronan muissa medioissa > Televisio

Ronan esiintyi vuonna 2006 tehdyssä Ihmenelosten animaatiosarjassa, jossa hahmon äänenä oli Michael Dobson. Jaksossa Ronan saattoi Johnny Stormin kriiden stadionille tuomittavaksi. Ronan tuomitsi Johnnyn kuolemaan, mutta Ihmenelosten ja Ylimmän Tajunnan väliintulo kumosi tuomion.
Ronan muissa medioissa > Marvel Cinematic Universe

Ronan esiintyy Marvel Cinematic Universen elokuvissa ja televisiosarjoissa, näyttelijänään Lee Pace.
Ronan teki ensiesiintymisensä vuoden 2014 elokuvan Guardians of the Galaxy päävihollisena. Ronan oli fanaatikko, joka vastusti krii-imperiumin ja Xandarin Nova-joukkojen välistä rauhaa. Ronan oli liittoutunut Thanoksen kanssa, joka halusi tämän tuovan hänelle mystisen pallon. Vastineeksi Thanos lupasi tuhota Xandarin Ronanin puolesta. Mutta saadessaan selville, että pallo sisälsi Voimakiven, yhden Ikuisuuskivistä, Ronan päättikin käyttää sitä tuhotakseen Xandarin itse ja sen jälkeen Thanoksen. Ronan onnistuu heikentämään Nova-joukkojen puolustusta, mutta epäonnistuvat, kun Galaksin Vartijat jakavat Voimakiven mahdin keskenään ja käyttävät sitä tuhotakseen Ronanin.
Ronan esiintyi vuoden 2019 elokuvassa Captain Marvel, joka sijoittuu 19 vuotta ennen Guardians of the Galaxyn tapahtumia. Hän työskenteli yhteistyössä Tähtijoukkojen kanssa, metsästäen skrulleja ympäri galaksia. Kun skrullit löytyvät Maasta, Tähtijoukkojen komentaja Yon-Rogg kutsuu Ronanin pommittamaan planeettaa ballistilla ohjuksilla skrullien tuhoamiseksi. Kriiden manipuloinnista vapautunut Carol Danvers kuitenkin pysäyttää ohjukset ja pakottaa Ronanin perääntymään. Ronan vannoo kuitenkin palaavansa saadakseen Danversin voimat jonain päivänä käsiinsä.
Vaihtoehtoinen versio Ronanista esiintyy Disney+-animaatiosarjan What If...? (2021–) jaksossa ”Mitä jos… Nebula liittyisi Nova-joukkoihin?” Kyseisessä jaksossa hän surmasi Thanoksen ja Gamoran, ennen kuin yritti valloittaa Xandarin. Xandar sulkeutui läpäisemättömän kuvun taakse, kunnes viisi vuotta myöhemmin Nova-imperiumin vangitsema Yon-Rogg sekä toivonsa menettänyt Nova Prime Irani Rael yrittivät avata kuvun päästääkseen Ronanin valtaamaan Xandarin. Nova-joukkoihin kyseisessä universumissa liittynyt Nebula kuitenkin sabotoi kuvun lähdekoodia niin, että se sulkeutui uudestaan ja samalla tuhosi Ronanin. Ronan ei puhunut kyseisessä jaksossa lainkaan.
Aiheesta muualla

Marvel.com-sivuston osuus Ronanista (englanniksi)
Ronan taisteluhaarniskassaan.
Ronan vuonna 2006 tehdyssä Ihmenelosten animaatiosarjassa.
Mikko Myllykoski

| Mikko Myllykoski> Henkilötiedot |
| --- | --- |
Syntynyt: 18. heinäkuuta 1972 Lappeenranta, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  oikea
Pituus:  178 cm
Paino:  80 kg
Pelaajaura
Pääsarjaura:  1993–2005
Seurat:  SaiPa (I-div./SML) HPK (SML) GCK Lions (NLB) Kärpät (SML) Tappara (SML)
Mikko Myllykoski (s. 18. heinäkuuta 1972 Lappeenranta), Oulun Kärppien urheilutoimenjohtaja, on suomalainen entinen jääkiekkopuolustaja, joka pelasi urallaan yhteensä 519 SM-liigan runkosarjaottelua tehoin 38+86=124. Jäähyminuutteja hän keräsi 482. Suhteellisen pienikokoinen Myllykoski pelasi rightin puolelta.
Ura

Myllykoski oli Saimaan Pallon kasvatti. Hän pelasi joukkueessa tulokasvuotensa kaudella 1991–1992, jolloin Myllykoski pelasi I-divisioonan runkosarjassa 43 ottelua tehoin 3+4=7. Toisella kaudellaan 1992–1993 hän teki 29 runkosarjaottelussa tehot 5+7=12, mutta Myllykoski siirtyi kesken kauden SM-liigaan ja HPK:hon, jossa hän voitti keväällä 1993 SM-hopeaa. Myllykoski pelasi HPK:ssa seitsemän runkosarjaottelua ilman tehopisteitä sekä kahdeksan playoff-ottelua tehden yhden syöttöpisteen.
Varsinaisella tulokaskaudellaan 1993–1994 Myllykoski teki HPK:ssa 40 runkosarjaottelussa viisi syöttöpistettä. Hän kävi hakemassa myös yhteensä kolmen ottelun verran pelituntumaa I-divisioonasta FoPSin ja KooKoon joukkueista. Kaudella 1994–1995 Myllykoski pelasi koko kauden SM-liigassa ja hän avasi myös maalihanansa, kun 49 runkosarjaottelussa syntyivät tehot 3+5=8.
Kaudeksi 1995–1996 Myllykoski palasi kasvattajaseuraansa SaiPaan pelaamaan I-divisioonaa. Hän oli nostamassa joukkuetta SM-liigaan keväällä 1996. Kausi 1996–1997 olikin Myllykoskelle läpimurto SM-liigassa, kun hän teki 49 runkosarjaottelussa tehot 8+9=17 ja SaiPan toiseksi tehokkain puolustaja Patrik Aronssonin jälkeen. Myllykoski oli myös joukkueen eniten maaleja tehnyt puolustaja. Kaudella 1997–1998 hän oli tehoilla 3+9=12 SaiPan tehokkain puolustaja. Myllykoski pelasi SaiPassa neljä SM-liigakautta kevääseen 2000 saakka ja hän toimi useana kautena myös joukkueen varakapteenina. SaiPa-vuosien jälkeen Myllykoski siirtyi kaudeksi 2000–2001 Sveitsin Nationalliga B:n GCK Lionsiin. Hän oli siellä tehoilla 11+10=21 joukkueen eniten maaleja tehnyt puolustaja sekä puolustajien pistepörssin kymmenes.
Yhden Sveitsissä vietetyn kauden jälkeen Myllykoski teki huhtikuussa 2001 kaksivuotisen sopimuksen Oulun Kärppien kanssa. Hänen toinen kautensa 2002–2003 päättyi siellä SM-hopeaan keväällä 2003. Myllykoski teki huhtikuussa 2003 1+1-vuotisen jatkosopimuksen Kärppien kanssa. Kausi 2003–2004 oli hänen uransa paras Myllykosken tehdessä 56 runkosarjassa tehot 8+12=20. Hän oli Kärppien tehokkain puolustaja ja voitti keväällä 2004 Suomenmestaruuden. Myllykoski ei kuitenkaan käyttänyt sopimuksessa ollutta optiotaan, vaan siirtyi kaudeksi 2004–2005 yksivuotisella sopimuksella Tapparaan.
Myllykoski lopetti uransa kevääseen 2005.
Myllykoski aloitti Oulun Kärppien urheilutoimenjohtajana 12.9.2023.
Merton Miller

| Merton Miller> Henkilötiedot |
| --- | --- |
Syntynyt: 16. toukokuuta 1923 Boston, Yhdysvallat
Kuollut: 3. kesäkuuta 2000 (77 vuotta) Chicago
Koulutus ja ura
Tutkinnot:  Johns Hopkinsin yliopisto Harvardin yliopisto
Väitöstyön ohjaaja:  Fritz Machlup
Instituutti:  Chicagon yliopisto
Tutkimusalue:  Taloustiede
Palkinnot:   Nobelin taloustieteen palkinto
Merton Howard Miller (16. toukokuuta 1923 Boston – 3. kesäkuuta 2000 Chicago) oli yhdysvaltalainen ekonomisti, jonka tieteellinen tutkimus keskittyi pääasiassa rahoitusteoriaan. Miller sai taloustieteen Nobel-palkinnon vuonna 1990.
Miller työskenteli toisen maailmansodan aikana Yhdysvaltain valtiovarainministeriössä verotutkijana ja suoritti tohtorintutkintonsa Johns Hopkinsin yliopistossa vuonna 1952.
Vuonna 1958 Miller julkaisi yhdessä Franco Modiglianin kanssa tutkimuksen yrityksen pääoman kustannuksista. Tässä tutkimuksessa Miller ja Modigliani vastustivat ajalle tyypillistä näkemystä, jonka mukaan yritys voi alentaa pääomakustannuksiaan toimimalla optimaalisella oman ja vieraan pääoman yhdistelmällä. Millerin ja Modiglianin mukaan tällaista optimaalista yhdistelmää ei ole, ja yritysjohdon tulisikin keskittyä minimoimaan yrityksen verot ja maksimoimaan yrityksen arvo.
Miller osallistui kaikkiaan kahdeksan kirjan kirjoittamiseen. Hän opetti Chicagon yliopistossa vuodesta 1961 lähtien.
Miller kuoli imukudossyöpään vuonna 2000.
Aiheesta muualla

Merton Millerin omaelämäkerta Nobel-säätiön sivuilla (englanniksi)
Ruotsin keskuspankin taloustieteen palkinnon saajat
| --- | --- |
 1969: Frisch, Tinbergen  1970: Samuelson  1971: Kuznets  1972: Hicks, Arrow  1973: Leontief  1974: Myrdal, Hayek  1975: Kantorovitš, Koopmans  1976: Friedman  1977: Ohlin, Meade  1978: Simon  1979: Schultz, Lewis  1980: Klein  1981: Tobin  1982: Stigler  1983: Debreu  1984: Stone  1985: Modigliani  1986: Buchanan  1987: Solow  1988: Allais  1989: Haavelmo  1990: Markowitz, Miller, Sharpe  1991: Coase  1992: Becker  1993: Fogel, North  1994: Harsanyi, Nash, Selten  1995: Lucas  1996: Mirrlees, Vickrey  1997: Merton, Scholes  1998: Sen  1999: Mundell  2000: Heckman, McFadden  2001: Akerlof, Spence, Stiglitz  2002: Kahneman, Smith  2003: Engle, Granger  2004: Kydland, Prescott  2005: Aumann, Schelling 2006: Phelps 2007: Hurwicz, Maskin, Myerson 2008: Krugman 2009: Ostrom, Williamson 2010: Diamond, Mortensen, Pissarides 2011: Sargent, Sims 2012: Roth, Shapley 2013: Fama, Hansen, Shiller 2014: Tirole 2015: Deaton 2016: Hart, Holmström 2017: Thaler 2018: Nordhaus, Romer 2019: Banerjee, Duflo, Kremer 2020: Milgrom, Wilson 2021: Card, Angrist, Imbens  2022: Bernanke, Diamond, Dybvig  2023: Goldin
Mazar-i-Sharifin lentoasema

Mazar-i-Shafirin lentoasema (IATA: MZR, ICAO: OAMS) on yhdeksän kilometrin päässä Mazar-i-Sharifin kaupungista sijaitseva lentoasema Afganistanissa. Lentoasema on suurimmaksi osaksi sotilaskäytössä, jonka lisäksi sieltä operoidaan lentoja muualle Afganistaniin.
Lentoasema sijaitsee 391 metrin korkeudessa merenpinnasta. Lentoasemalla on yksi 3 158 metriä pitkä ja 46 metriä leveä kiitotie.
Lentoyhtiöt ja kohteet

Ariana Afghan Airlines: Herat, Kabul
Kam Air: Kabul
Pamir Airways: Kabul
Aiheesta muualla

Mazar-i-Sharifin kansainvälisen lentoaseman sotilaallinen rooli (englanniksi)
Afganistanin lentoasemat
| --- | --- |
Kansainväliset:   Herat  Kabul  Kandahar  Mazar-i-Sharif 
Suuret kotimaankentät:   Ghazni  Jalalabad  Qunduz 
Muut kotimaankentät:   Bamyan  Chaghcharan  Darwaz  Faizabad  Farah  Khost  Khwahan  Lashkar Gah  Maymana  Nili  Qal'eh-ye Naw  Razer  Sardeh Band  Sheberghan  Sheghnan  Taloqan  Tarin Kowt  Zaranj
Ruusu Leppänen

| Ruusu Leppänen> Ruusu-Maaria Leppänen.Henkilötiedot |
| --- | --- |
Muut nimet:  ruusukukkane (YouTube)
Kansalaisuus:  suomi
Ammatti:  toimittaja
Muut tiedot
Aktiivisena:  2015–2021
Tyyli:  videoblogi
Aiheesta muualla
Ruusu Leppänen 
Ruusu Leppänen (tunnetaan myös aliaksella ruusukukkane, koko nimeltään Ruusu-Maaria Leppänen) on jyväskyläläinen tubettaja, nuorisovaikuttaja ja toimittaja. Hänen videonsa keskittyivät pääasiassa moottoriurheiluun.
Elämä ja ura > Opinnot

Leppänen on valmistunut ylioppilaaksi Jyväskylän normaalikoulun lukiosta ja on tavoitellut opiskelupaikkaa Suomen oikeustieteellisissä tiedekunnissa.[lähde? ] Leppänen on päässyt lukiolaisten Oikeusguru-kilpailun finaaliin vuonna 2019, muttei voittanut opiskelupaikkaa.
Elämä ja ura > ruusukukkane-kanava

Alun perin Leppänen valmisti mopoaiheisia ajovideoita ja koosteita kanavalleen kertomatta oikeaa nimeään tai sukupuoltaan. Internet-aliaksen taakse piiloutuneen suositun mopotubettajan paljastuminen naiseksi herätti katsojakunnassa hämmästystä ja innostusta mopoharrastajissa.[lähde? ] Myöhemmin Leppänen alkoi valmistaa minidokumentteja mopoilijoita kiinnostavista ilmiöistä asuinseudullaan Jyväskylässä.
YouTube-kanavansa ollessa aktiivinen Leppänen teki yhteistyökäyntejä erilaisiin oppilaitoksiin ja osallistui mopoilijoiden kokoontumisiin, eli ns. mopomiitteihin. Leppäsen yleisöä olivat moottoriurheilusta kiinnostuneet nuoret kautta maan, suurin osa heistä iältään 10–15-vuotiaita poikia.
Leppänen lopetti kuusi vuotta kestäneen YouTube-uransa syyskuussa 2021 ja on sittemmin piilottanut kanavansa sisällön.
Media ja poliisi ovat olleet kiinnostuneita Leppäsen omasta liikennekäyttäytymisestä videoillaan. Iltalehti uutisoi syksyllä 2019 poliisin aloittaneen rikostutkinnan Leppäsen itse julkaisemallaan videolla tapahtuneen törkeän liikenneturvallisuuden ylittävän ylinopeuden vuoksi.
Elämä ja ura > YouTuben jälkeen

Leppänen on sittemin siirtynyt verkkojournalismin pariin Ilkka-Pohjalaiselle.
Vaikuttaminen

Leppänen on kertonut haluavansa rikkoa näkemyksen moottoriurheilusta nuorten miesten harrastuksena. Leppänen arvioi Tampereen yliopiston toimittajakoulutuksen verkkolehtijulkaisu Moreenimedian haastattelussa moottoriurheilusta kiinnostuneiden tyttöjen määrän kasvavan koko ajan ja kertoo tehtäväkseen käynnistää keskusteluja, edistää naisten asemaa moottoriurheilussa ja näyttää muille nuorille esimerkkiä.
Hän on ollut yläasteikäisenä Jyväskylän nuorisovaltuuston jäsen.
Merirosvolaulu

Merirosvolaulu on suomalainen lastenlaulu. Laulu on alkujaan englantilainen kansansävelmä, jonka on suomentanut Sauvo Puhtila. Kappale julkaistiin ensimmäisen kerran lastenmusiikkilevyllä Hassu juttu vuonna 1976.
Merirauman peruskoulu

Merirauman peruskoulu oli Raumalla Merirauman kaupunginosassa toiminut peruskoulu, jossa oli luokat 1–4. Se lakkautettiin vuonna 2019. Vuonna 2018 koulussa oli 53 oppilasta.
Koulurakennus valmistui vuonna 1973, ja sitä laajennettiin vuonna 1986. Koulussa ei ollut liikuntasalia tai ruokalaa, vaan oppilaat söivät luokkahuoneissa ja liikuntatunnit pidettiin Rauman seurakunnan monitoimitila Meriristissä ja Syvärauman koulussa. Merirauman koulurakennus purettiin kesällä 2020.
Mindaugas Mizgaitis

| Mitalit | Mitalit | Mitalit |  |
| --- | --- | --- | --- |
|  Mizgaitis Ateenan olympialaisissa 2004. Mizgaitis kuvassa päällä. |  Mizgaitis Ateenan olympialaisissa 2004. Mizgaitis kuvassa päällä. |  Mizgaitis Ateenan olympialaisissa 2004. Mizgaitis kuvassa päällä. |  |
Maa:   Liettua
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | 120 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Baku 2010 | 120 kg |  |
Mindaugas Mizgaitis (s. 14. lokakuuta 1979 Kaunas, Liettuan SNT) on liettualainen kreikkalais-roomalaisen tyylin painija ja olympiamitalisti.
Mizgaitis voitti sarjan 120 kg olympiapronssia Pekingissä 2008. Ateenan kesäolympialaisissa 2004 hän oli saman painoluokan 11:s. Mizgaitis on voittanut myös EM-pronssia Bakusta 2010.
Mikko Sidoroff

Mikko Sidoroff (s. 1985) on suomalainen kuoronjohtaja ja säveltäjä. Hän on opiskeli kuoronjohtoa Sibelius-Akatemiassa vuosina 2008–2011 ja valmistui musiikin maisteriksi vuonna 2011. Vuodesta 2016 alkaen hän on suorittanut kuoronjohdon lisäopintoja Saksassa Hochschule für Musik und darstellende Kunst Mannheimissa.
Sidoroff on johtanut perustamaansa Kamarikuoro Krysostomosta vuodesta 2003 sekä Wiipurilaisen Osakunnan Laulajia vuosina 2012–2016 ja Turun yliopiston kuoroa vuosina 2009–2016. Hän on säveltänyt muun muassa ortodoksista kirkkomusiikkia ja kuoromusiikkia.
Sidoroffin puoliso on kuoronjohtaja Dani Juris.
Aiheesta muualla

Mikko Sidoroff (Arkistoitu – Internet Archive)
Mikko Sidoroff MusicBrainzissa. (englanniksi)
Mindaugas Griškonis

| Mitalit | Mitalit | Mitalit |  |
| --- | --- | --- | --- |
|  Griškonis vuonna 2014 |  Griškonis vuonna 2014 |  Griškonis vuonna 2014 |  |
Maa:   Liettua
Miesten soutu
|  Olympialaiset  |  Olympialaiset  |  Olympialaiset  |  |
|  Hopeaa | Rio de Janeiro 2016 | Pariairokaksikko |  |
| MM-kilpailut  | MM-kilpailut  | MM-kilpailut  |  |
|  Pronssia | Aiguebelette 2015 | Yksikkö |  |
|  Pronssia | Plovdiv 2018 | Yksikkö |  |
| EM-kilpailut  | EM-kilpailut  | EM-kilpailut  |  |
|  Kultaa | Brest 2009 | Yksikkö |  |
|  Kultaa | Plovdiv 2011 | Yksikkö |  |
|  Kultaa | Varese 2012 | Yksikkö |  |
|  Hopeaa | Poznan 2007 | Yksikkö |  |
|  Hopeaa | Brandenburg 2016 | Yksikkö |  |
|  Hopeaa | Glasgow 2018 | Yksikkö |  |
|  Pronssia | Belgrad 2014 | Yksikkö |  |
Mindaugas Griškonis (s. 17. tammikuuta 1986 Vilna) on liettualainen soutaja ja olympiamitalisti. Griškonis saavutti olympiahopeaa Rio de Janeiron olympialaisissa 2016 pariairokaksikossa Saulius Ritterin kanssa. Pekingin olympialaisissa 2008 ja Lontoon olympialaisissa 2012 Griškonis sijoittui yksikkökilpailussa kahdeksanneksi. Griškonis on saanut MM-kilpailuissa kahdesti pronssia 2015 ja 2018. Hän kolminkertainen Euroopan-mestari. Hänellä on näiden lisäksi hänellä on kolme EM-hopeaa ja yksi EM-pronssi. MM- ja EM-mitalit ovat kaikki yksikkökilpailuista.